EH Bildu Nafarroa talde parlamentarioari atxikitako foru parlamentari Patricia Perales Hurtado andreak galdera egin du beren etxeetan artatutako mendeko pertsonei eta jasotzen dituzten laguntzei buruz (10-21/PES-00044). Hona Nafarroako Gobernuko Eskubide Sozialetako kontseilariak informatzeko duena:

*Zer irizpide aplikatzen dira beren etxean zaindu ditzaten mendeko pertsonek jasotzen dituzten laguntza berariazkoak finkatzeko?*

Hiru irizpide hartzen dira kontuan laguntza baloratzeko:

1. Mendekotasun gradua: zenbat eta handiagoa izan mendekotasun gradua, orduan eta laguntza handiagoa.
2. Mendekotasuna duen pertsonaren balorazio ekonomikoa: ahalmen ekonomikoa baloratzen da, bai diru-sarrerak bai ondarea, eta laguntza handiagoa ematen zaio diru-sarrera txikiagoak dituenari.
3. Mendekotasuna duen pertsonak eskatzen duen laguntza mota: ADD, ACP edo AP (beherago azaltzen dira); laguntza mota bakoitzak bere gutxieneko eta gehieneko zenbatekoak ditu, eta laguntza emateko eskatzen diren baldintzak ere aldatu egiten dira.

*Zein da mendeko pertsona batek xede horretarako jaso dezakeen gehienezko kopurua eta zein gutxienekoa?*

Gutxieneko eta gehieneko zenbatekoak laguntza bakoitzaren araberakoak dira: gutxieneko zenbatekoa 60 euro da eta gehienekoa 1.600 euro. Zenbait tarifa-tarte daude, pertsonaren mendekotasun mailaren eta egindako balorazio ekonomikoaren arabera.

Etxeko laguntzetarako tarifak:

**ADD**: Mendekotasuna duten pertsonak etxean bizitzeko eta haien zaintzaileak babesteko laguntza ekonomikoa.

**ACP**: Mendekotasuna duten pertsonak etxean bizitzeko laguntza ekonomikoa, zerbitzu bat kontratatzea xede duena (zaintzaile profesionala nahiz zerbitzu-enpresa).

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **TARTEAK** | **MURRIZKETAREN EHUNEKOA** | | | **LAGUNTZAREN ZENBATEKOAK** | | | | | |
| **MEND. HANDIA** | | **LARRIA** | | **MODERATUA** | |
| **Mend. handia** | **Larria** | **Moderatua** | **ADD** | **ACP** | **ADD** | **ACP** | **ADD** | **ACP** |
| OAEAP bat baino gutxiago | % 0,00 | % 0,00 | % 0,00 | 542,85 | 943,20 | 407,21 | 746,40 | 180 | 374,40 |
| 1 - 1,35 OAEAP | % 13,85 | % 13,85 | % 13,85 | 467,67 | 812,56 | 350,81 | 643,02 | 155,07 | 322,54 |
| 1,35etik gora - 1,50 OAEAP | % 22,50 | % 19,00 | % 23,45 | 420,71 | 730,98 | 329,84 | 604,58 | 137,79 | 286,60 |
| 1,50etik gora - 1,80 OAEAP | % 31,20 | % 23,00 | % 32,00 | 373,48 | 648,92 | 313,55 | 574,72 | 122,4 | 254,59 |
| 1,80tik gora - 2 OAEAP | % 40,50 | % 25,60 | % 40,50 | 323 | 561,20 | 302,96 | 555,32 | 107,1 | 222,76 |
| 2tik gora - 3 OAEAP | % 45,60 | % 32,40 | % 46,45 | 295,31 | 513,10 | 275,27 | 504,56 | 96,39 | 200,49 |
| 3tik gora - 3,5 OAEAP | % 49,00 | % 39,20 | % 52,40 | 276,85 | 481,03 | 247,58 | 453,81 | 85,68 | 178,21 |
| 3,5etik gora - 4 OAEAP | % 52,40 | % 46,00 | % 57,50 | 258,4 | 448,96 | 219,89 | 403,05 | 76,5 | 172,80 |
| 4tik gora - 4,5 OAEAP | % 54,05 | % 52,80 | % 62,60 | 249,44 | 433,40 | 192,2 | 352,30 | 67,32 | 172,80 |
| 4,5 OAEAP baino gehiago | % 54,05 | % 55,80 | % 66,67 | 249,44 | 433,40 | 180 | 329,90 | 60 | 172,80 |

**APE**: Laguntza pertsonalerako prestazio ekonomikoa

|  |  |  |  |  |
| --- | --- | --- | --- | --- |
| **TARTEAK** | **Murrizketa** | **M. HANDIA** | **LARRIA** | **MODERATUA** |
| 2 OAEAP baino gutxiago | % 0 | 1.600 | 1.600 | 700 |
| 2tik gora - 3 OAEAP | % 5 | 1.520 | 1.520 | 665 |
| 3tik gora - 4 OAEAP | % 10 | 1.440 | 1.440 | 630 |
| 4tik gora - 5 OAEAP | % 15 | 1.360 | 1.360 | 595 |
| 5 OAEAP baino gehiago | % 20 | 1.280 | 1.280 | 560 |

*Zenbat diru banatu zuen guztira Nafarroako Gobernuak 2020an etxean artaturiko mendeko pertsonen artean?*

Nafarroako Gobernuak 2020an **26.702.682,72 euro** jarri zituen, guztira, etxean artaturiko mendeko pertsonentzat.

Hori guztia jakinarazten dizut, Nafarroako Parlamentuko Erregelamenduaren 194. artikulua betez.

Iruñean, 2021eko otsailaren 19an.

Eskubide Sozialetako kontseilaria: María Carmen Maeztu Villafranca